Aktar suċċess minn tfal u żgħażagħ Maltin li qed jibbrillaw fil-qasam tal-mużika. Karl Schembri ta’ 14-il sena għadu kif ġie lura mir-Russja fejn rebah festival prestiġġjuż. Huwa impressjona l-ġurija bil-vuċi tiegħu. Minkejja li Karl għad għandu 14-il sena – il-vuci tiegħu diġa għandha timbru versatili kif wera fil-festival li sar f’San Pietruburgu r-Russja fejn kanta siltiet klassiċi u oħrajn pop. Hu impressjona l-ġurija u rebaħ il-festival li kellu parteċipazzjoni ta’ aktar minn 400 kantant. Il-ġurija kienet magħmula mill-aqwa mużicisti; kompożituri u kritiċi tal-mużika mmexxija mill-professur tal-akkademja tat-teatru ta’ San Pietruburgu. Din kienet it-tmien edizzjoni tal-festival The Magic World of Coulisses. Fil-kompetizzjoni ħadu sehem ‘l fuq minn 400 kantant. L-etajiet tagħhom ivarjaw bejn l-ħames snin u t-42 sena. Mark ilu sentejn jistudja u jitħarreg professjonalment taħt id-direzzjoni ta’ Antoinette Miggiani u Claire McCartin. Eventwalment jixtieq isir tenur professjonali. Jikkunsidra din bħala l-ħolma ewlenija ta’ ħajjtu. Il-kanzunetta li rebaħ biha Karl, La Voix, hija l-istess kanzunetta li rebħet il-festival tal-Eurovision tal- 2009 li sar f’Malmo, l-Isvezja. Storja: Daphne Cassar